钦定古今图书集成/明伦汇编/闺媛典/第014卷 > 《采莲歌拟王子安》赵迪
## 钦定古今图书集成/明伦汇编/闺媛典/第014卷 > 《采莲歌拟王子安》赵迪

《采莲歌》，“歌采莲，鬓云斜坠黄金蝉。兰桡画舫清江曲，
珠钿罗裙凝云绿。叶翠花红恨想容，鸦黄粉白情如
玉。江上休随鸿雁飞，花前莫作鸳鸯宿。”“采莲歌，歌转
迟，娇歌声断彩云飞。芳情暗结莲心苦，闲愁极乱藕
中丝。采莲莫采叶，叶色青如妾。妾心长与江水清，花
颜未久先凋零。可怜秦罗敷，日出东南隅。持筐桑中”
去，薄暮逢秋胡。何如云水花深处，占得风光江上居。
采莲不知远，舟行莫忘返。花红荡人心，叶绿迷人眼，
蒲荷零乱空潇潇。采莲自小惯乘潮，江中风浪何飘
飖。共怨良人千里外，顾影残妆恨未消。